Under the Bridge

«Under the Bridge» er en sang av det amerikanske bandet Red Hot Chili Peppers. Sangen er utgitt på albumet Blood Sugar Sex Magik i 1992 og ble sluppet som albumets andre singel. Det ble senere laget en musikkvideo til låten. Sangen er en av bandets meste kjente låter, og nådde andreplass på amerikanske hitlister i april 1992.http://www.allmusic.com/song/under-the-bridge-t2731420 Sangen ble svært populær, og blir sett på som en av de beste fra hele 90-tallet.   Blant annet er låten på 98.-plass på Rolling Stone Magazines liste over verdens beste sanger noensinne.Rolling Stone – The 100 Greatest Guitar Songs of All Time. Lest 24. januar 2011 Sangen ble også populær i Norge, og blir fremdeles spilt på radio.

 Opprinnelse og tekst 
Sangen, som hovedsakelig ble skrevet av vokalist Anthony Kiedis, ble skrevet under en følelsemessig vanskelig periode.Kiedis, Sloman, 2004. s. 266–268 Kiedis, som slet med store narkotikaproblemer, begynte å føle seg utelatt og fremmedgjort i bandet.Kiedis, Sloman, 2004. s. 265–266 Under innspillingen av Blood Sugar Sex Magik kom Kiedis til studio hvor han fant gitarist John Frusciante og bassist Flea røykeende på marijuana sammen. Dette fikk Kiedis til å tenke over vennskapet deres, som på dette tidspunktet var nær ved å gå i oppløsning, ettersom de begge, spesielt Frusciante, var dypt inne i rusproblemer. I dyp sorg skrev Kiedis sangen, som opprinnelig var et dikt. Senere oppdaget bandets produsent, Rick Rubin, diktet da han så gjennom Kiedis' notater. Rubin ble svært interessert i diktet og fikk Kiedis til å synge det for resten av gruppen.

Til tross for at Kiedis syntes teksten var for dyp til å bli en Chili Peppers-låt, likte resten av bandet Kiedis' verk. Frusciante lagde akkordene til låten, som han ville skulle være mer optimistisk for å balansere noe av det depresive i teksten.The Making of "Under the Bridge"; Red Hot Chili Peppers Greatest Hits Det var hovedsakelig Frusiante og Kiedis som lagde melodien til låten. Teksten omhandler mye av det Kiedis gikk gjennom, og den bygger seg gradvis opp i en mer og mer positiv retning. Låten avsluttes med et stort kor, noe som ble foreslått av Rubin. Frusciante inviterte blant annet sin mor til å synge i koret.Apter, 2004. s. 226

 Referanser 

Kategori:Red Hot Chili Peppers-sanger